Winchester Model 1892

KinnigBroDoareFuzuilh pe karabinenn (hervez he hirder)Mont en-droTennata dre zorn, dre loc'henn-grogennMunisionoù.32-20 Winchester.38-40 Winchester.44-40 Winchester.25-20 Winchester.218 BeeStummoù modern.357 Magnum.44 MagnumBloavezh krouidigezh1892IjinerJohn M. BrowningProduerienWinchester Repeating Arms CompanyMare produiñ(Gant Winchester)1892-1941Abaoe 2014Skouerennoù produet1.007.608Perzhioù teknikelMas2,6 kg (stumm karabinenn)Hirder ar c'hanol510 mm (stumm karabinenn)Endalc'hKarger korzennek etre 5 ha 17 kartouchennLezennRummad e Bro-C'hallC pe D
Ar Winchester Model 1892 zo ur fuzuilh ha karabinenn breouet gant John Browning e 1892, ha bet produet etre 1892 ha 1941 gant an embregerezh stadunanat Winchester. Kambret e oa he stummoù orin e .32-20 Winchester, .38-40 Winchester ha .44-40 Winchester. Kinniget e voe adalek 1895 e .25-20 Winchester SIMPSON Layne, Winchester Model 1892 Short Rifle Review, Shooting Times, 08/12/2014 (lennet d'ar 27/02/2026), ha diwezhatoc'h e .218 Bee.

Ur sistem tennata dre loc'henn-grogenn a zo dezhi, hag ur c'harger korzennek disheñvel e endalc'h hervez ar stummoù :
 Sporting Rifle ha Fancy Sporting Rifle : stummoù fuzuilh, kanolioù 24' hag endalc'h 13 kartouchenn ;
 Carbine : stumm karabinenn, kanol 20' hag endalc'h 11 kartouchenn  WAHL Paul, Gun trader's guide, Thirteenth Edition, Stoeger, p. 331 ;
 Musket, stumm hir he c'hanol (30') hag uhel e endalc'h (17 tenn), bet poblek-tre e Suamerika.

1.007.608 skouerenn eus ar Model 1892 a zo bet produet gant Winchester MILLER Payton, Winchester Model 92 Trapper Rifle: Highly Collectible, Rifle Shooter, 14/08/2025 (lennet d'ar 27/02/2026). Meur a gopienn zo bet savet adalek eil hanterenn an XX kantved gant embregerezhioù evel Rossi ha Chiappa Chiappa Winchester 1892, Gun Mart, 27/01/2017 (lennet d'ar 27/02/2026). Winchester zo adkroget d'ober an arm e 2014, e .357 Magnum pe e .44 Remington Magnum MODEL 1892 SHORT RIFLE, lec'hienn Winchester (lennet d'ar 27/02/2026).

Implij
kleiz|thumb|John Wayne o vukañ gant ur Model 1892 er film The Searchers (1956).
Priziet e oa an arm gant ar c'howboyed HOUSTON Rob, STROYAN Christine (renerezh), Armes à feu de légende, Larousse, 2019, ISBN 978-2035979650, p. 180. Diwezhatoc'h e voe implijet e kalz filmoù western. Unan eus armoù muiañ-karet hag implijetañ John Wayne e oa da skouer, ha skouerennoù en e goun a voe savet gant Winchester e 2007. Koulskoude e voe krouet ar Model 1892 e dibenn trec'h ar Stadoù-Unanet war ar C'hornôg, ha n'emañ ket e-touez an "armoù o deus gounezet ar C'hornôg""The guns that won the West" hervez un droienn saoznek voutin. evel ar Winchester Model 1873 hag ar revolver Colt Single Action Army, gwerzhet o-daou ugent vloaz a-raok ENGESSER Joe, Guns that Won the West: 150 Years of the Colt Single Action Army and the Winchester Model 1873, Rock Island Auction Company, 2023 (lennet d'ar 27/02/2026).

 Levrlennadur 
  Martin Pegler, Winchester Lever-Action Rifles, Osprey Publishing, 2015, 80 p., ISBN 978-1472806574

Daveennoù

Rummad:Armoù SUA
Rummad:Karabinennoù
Rummad:Fuzuilhoù